system
Răspunde în limba română, în stilul Wikipedia, cat mai corect gramatical.
user
Ce poți povesti despre Zsolt Kerestely?
assistant
Zsolt Kerestely (n. 12 mai 1934, Șiclod, județul Harghita) este un compozitor și dirijor din România. Este absolvent al Conservatorului Gh. Dima din Cluj (1963) și membru al Uniunii Compozitorilor din 1976. Este căsătorit cu Roxana Aura, cu care are doi copii: Andrei și Melinda.

Printre cele mai cunoscute piese ale sale sunt cele intitulate „Copacul” (interpretată de Aurelian Andreescu), "Lumea de dragoste" (interpretată de Angela Similea) și „Tăcutele iubiri” (Eva Kiss, 1987). În anul 1985 participă la înregistrările albumului „Tainicul vârtej” al formației Florian din Transilvania. Pe 25 mai 2009 este sărbătorit la Sala Palatului în spectacolul O viață pentru muzică. O primă audiție in acel spectacol a fost „El te așteaptă” interpretată de Margareta Pâslaru.

Discografie

 Melodii de Zsolt Kerestely – Electrecord, 1976
 Mesevilag (Lumea basmelor), melodii în limba maghiară – Electrecord, 1980
 Lumea de dragoste (selecții) – Electrecord, 1990
 Tăcutele iubiri; Genius Trade Enterprise, 1997.
 Buzunare secrete; Producător Intercont Music– George Maracine, 1999, Interpret: Cătălin Crișan
 Râzi copile zi de zi; Producător Eurostar Paul Stinga, 2002, Interpret: Grupul Vocal OrangePlay
 Clipa de muzica; Producător Intercont Music-George Maracine, 2003. Interpret: Grupul Vocal Bimbam, Prof. Cristina Chis
 Miau, miau…sunt o biată pisicuță; Producător Eurostar Paul Stinga, anul 2004. Interpretează: Grupul Vocal Orangeplay.
 Portativul copiilor; Producător EUROSTAR Paul Stinga, Muzica: Zsolt Kerestely/Versuri; Viorela Filip și Marian Stere
 Cântați cu noi, dansați cu noi; Versuri: Viorela Filip Marian Stere, Interpret: Grupul Vocal BIMBAM, Prof.Cristina Chis
 În pași de step - Producător EUROSTAR Paul Stinga, Versuri: Viorela Filip și Marian Stere Interpreta: Alina PAUN

Premii

 Premiul de excelență – Festivalul Mamaia 2001 pentru întreaga activitate profesională.
 Diploma de excelență acordata de Ministerul culturii și cultelor, 2002.
 Președinția României - Ordinul Meritul cultural în grad de cavaler, 2004, acordat de Președintele României Ion Iliescu.

Bibliografie

 Articol autobiografic

Legături externe

 Discografie Jolt Kerestely pe site-ul discogs.com

Compozitori români
Compozitori maghiari
Dirijori români
Dirijori maghiari
Artiști maghiari români
Nașteri în 1934